Philips klar med trådløs lysdæmper

Philips udvider sit Hue LED-lyssystem med en ny trådløs kontakt, der dublerer som lysdæmper, så du kan ændre belysningen uden at hive din smartphone op af lommen. Hvert sæt indeholder en hvid Hue-lyspære og en bærbar, batteridreven kontakt, der enten kan hænges op på væggen eller bruges mobilt.

Der kan kobles op til 10 Hue-pærer på en enkelt kontakt og kontakten kan snildt bruges med eksisterende Hue-pærer. Sættet løser et problem, som mange problemer oplever med LED-pærer; de kan begynde at blinke og brumme, hvis de udsættes for en traditionel lysdæmper.

Ud over lysdæmper består Hue-sættet allerede af farvede pærer, hvide pærer, lyskæder, bord- og loftslamper samt en kontakt til vægmontering. Philips Wireless Dimming Kit rammer butikkerne i næste uge.

Philips klar med trådløs lysdæmper